आयकर विभाग टीम ने ज्वैलरी शोरूम में मारे छापे
पीलीबंगा|आयकर विभाग,हनुमानगढ़ की टीम द्वारा शुक्रवार को खरलियां रोड़ पर स्थित एक ज्वैलरी शोरूम पर छापा मारकर शोरूम का सर्वे किया। आयकर अधिकारी हनुमानगढ़ एस एन शर्मा आयकर अधिकारी नोहर अनुपम मल्होत्रा के नेतृत्व में आई टीम ने खरलियां रोड़ पर स्थित ज्वैलरी शोरूम के आर ज्वैलर्स पर छापा मारकर फर्म के जायदाद संबंधी हिसाब किताब के रिकॉर्ड को खंगालते हुए शोरूम मालिक से पूछताछ की। आयकर विभाग के अधिकारियों ने बताया कि आवश्यकता होने पर हिसाब किताब के दस्तावेज जब्त कर जांच की जाएगी। आयकर विभाग की टीम द्वारा के आर ज्वैलर्स पर छापा मारने की सूचना मिलते ही कस्बे के सभी ज्वैलरी शोरूम संचालकों में हड़कंप मच गया। कुछ ज्वैलर्स ने तो अपनी दुकानें बंद ही कर दीं। सर्वे करने आई टीम में आयकर विभाग की टीम में इंस्पेक्टर जीसीडे, मोतीलाल वर्मा, केसर उस्मानी सहित कर सहायक धीरज बेनीवाल शामिल थे।
hin_Deva hin_Deva